Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: A személyes adatok védelméről és a közérdekű adatok nyilvánosságáról szóló 1992. évi LXIII. törvény 26. §
Paragraph Index: 1660

(4) bekezdés szerint „ha az adatvédelmi biztos eljárása során az adat minősítését[...] indokolatlannak tartja, a minősítőt annak megváltoztatására vagy a minősítés megszüntetésére szólítja fel”. Az idézett rendelkezés tehát kizárólag az indokolatlan minősítés kapcsán nyújt lehetőséget az adatvédelmi biztosi felszólításra, melynek megalapozására a tartalmi vizsgálat nélkülözhetetlen. Az államtitokról és a szolgálati titokról szóló LXV. törvény (a továbbiakban: Ttv.) 6., illetve 10. §-a pontosan meghatározza a feladat- és hatáskörükben minősítésre, valamint a minősített adatok felülvizsgálatára, így a minősítés megszüntetésére jogosultak körét. Álláspontom szerint az idézett, továbbá hivatkozott jogszabályhelyekből következően meghaladja az adatvédelmi biztos hatáskörét a más feladat- és hatáskörében alkalmazott minősítési jelöléssel ellátott adathordozók vonatkozásában annak megállapítása, hogy azok nem tekinthetők minősített iratoknak.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes